കനയ്യയും ജിഗ്നേഷ് മേവാനിയും ഇന്ന് കോണ്ഗ്രസില് ചേരും സിപിഐ നേതാവ് കനയ്യ കുമാറും ഗുജറാത്ത് എംഎല്എ ജിഗ്നേഷ് മേവാനിയും ഇന്ന് കോണ്ഗ്രസില് ചേരും. തനിക്കൊപ്പം കനയ്യ കോണ്ഗ്രസ് അംഗത്വം സ്വീകരിക്കുമെന്ന് ജിഗ്നേഷ് മേവാനി സ്ഥിരീകരിച്ചു. അതേസമയം കനയ്യകുമാറിനെ അനുനയിപ്പിക്കാനുള്ള സിപിഐ നേതൃത്വത്തിന്റെ ശ്രമങ്ങള് അവസാന നിമിഷവും സജീവമാണ്. കേരളഓണ്ലൈന് ന്യൂസ് യൂട്യൂബ് ചാനല് സബ്സ്ക്രൈബ് ചെയ്യാം ഭഗത് സിംഗ് ജന്മദിനമായ ഇന്ന് രാഹുല് ഗാന്ധിയുടെ സാന്നിധ്യത്തിലാകും കനയ്യയും ജിഗ്നേഷും കോണ്ഗ്രസ് അംഗത്വം സ്വീകരിക്കുക. ഗുജറാത്തിലെ വര്ക്കിങ് പ്രസിഡന്റ് സ്ഥാനമാണ് ജിഗ്നേഷ് മേവാനിക്ക് വാഗ്ദാനം ചെയ്തിരിക്കുന്നത്. ഹാര്ദ്ദിക് പട്ടേലിനൊപ്പം ജിഗ്നേഷ് കൂടി എത്തുന്നതോടെ ദളിത് വോട്ടുകള് കൂടി ചേര്ത്ത് നിയമസഭാ തെരഞ്ഞെടുപ്പില് വന് നേട്ടമുണ്ടാക്കാമെന്നാണ് കോണ്ഗ്രസ് കണക്കുകൂട്ടുന്നത്. കേരളഓണ്ലൈന് വാര്ത്തകള് ടെലിഗ്രാമില് ലഭിക്കാന് ക്ലിക്ക് ചെയ്യുക Also read മുതിര്ന്ന നേതാക്കളുടെ അതൃപ്തി കോണ്ഗ്രസില് പ്രശ്ന പരിഹാരം നീളുന്നു പാര്ട്ടി ആസ്ഥാനത്ത് സ്ഥാപിച്ചിരുന്ന എസി കനയ്യ കുമാര് അഴിച്ചുകൊണ്ട് പോയെന്ന് സിപിഐ നേതാവ് കോണ്ഗ്രസിന്റെ നന്മക്ക് ചേരാത്ത ശൈലി നേതാക്കളില് നിന്നുണ്ടായി തുറന്നടിച്ച് വി എം സുധീരന് ഇരുനേതാക്കളും ഡല്ഹിയില് എത്തിയിട്ടുണ്ട്. എന്നാല് അവസാന നിമിഷവും പ്രതികരണത്തിന് കനയ്യകുമാര് തയ്യാറായിട്ടില്ല. കോണ്ഗ്രസില് ചേരുമെന്ന അഭ്യൂഹങ്ങള് കഴിഞ്ഞ ചൊവ്വാഴ്ച വാര്ത്താ സമ്മേളനം വിളിച്ച് നിഷേധിക്കാന് സിപിഐ നേതൃത്വം ആവശ്യപ്പെട്ടെങ്കിലും കനയ്യ അതിന് തയ്യാറായില്ല.